Magriet versus Magrieta – Bondels Gedagtes
Magriet versus Magrieta
Date: Jun 14, 2018Author: Bondelsgedagtes 26 Comments
Lê-jou-eier-: Skryf-safarie. Skryf die storie klaar.
Dankie vir die voorreg om 'n beurt te kry om gasvrou te wees op die skryf-safarie.
Hier het ek 'n storie begin wat julle moet klaar maak.
Dis Ekke se Hester het soos destyds met ons byskrif-uitdaging die skakels op elke inskrywing so gemaak dat julle vir die gunsteling voltooide storie kan stem
Dus werk ons week so:
Die uitdaging open op Donderdag 14 Junie 2018 om 12:00
Die inskrywings moet klaar geskakel wees voor Woensdag 20 Junie 2018 om 12:00, want dan begin die stemmery
Die uitdaging sluit op Donderdag 21 Junie 2018 om 12:00 en dan sal InLinkz die wenner aanwys op die InLinkz bladsy waar die skakels geplaas was.
Kom ons skryf.
So maak mens:
Spoeg en plak die volgende storie oor na jou blog. Gebruik dan kursief en 'n ander kleur ink om jou gekose einde te skryf. Slegs 500 woorde
Magrieta het 'n wesenlike probleem. Die vraag is nie wat die probleem is nie maar hoe dit gaan eindig!
Om die storie te verduidelik, moet ek eers die " set up" verduidelik. Sy bly op 'n plaas met twee woonhuise. Sy self bly in 'n pragtige woonstel wat aan die een huis vasgebou is. Alhoewel die woonstel piepklein is, is dit pragtig en pas perfek by haar persoonlikheid en die seisoen in haar lewe. Sy is gelukkig en tevrede. Daar is niks in haar kleine huisie wat haar ontstel of pla nie. Daarvoor sorg sy en hou alle onnodige spanning en komplikasies uit die veilige hawe wat sy vir haarself geskep het. Indien sy geselskap nodig het, is dit binne bereikbare afstand. Andersins is sy heerlik privaat en op haar eie. Maar wag, hoor ek "Jaws"se doem doem doem doem….. in die verte? Of nee wag, eder 'n gepiep piep piep, of wag 'n miaaauuuuu?!?
Dis reg, 'n rot. Nie 'n muis nie, 'n ROT! Genadelik is die eienares van die plot gaaf genoeg om 'n kat vir haar te leen as teenvoeter. Dis haar beste muisvanger en sy bring dit sonder verwyl oor. Kat het egter die hele doel van die oefening gemis.
Magrieta is nie groot gemaak as diere liefhebber nie en veral nie van katte nie (Diereplesiere). Daar het egter al twee diere vir Magrieta die loef afgesteek. Alhoewel Magrieta nie net wil misbruik maak van die kat nie, wil sy eintlik maar haar afstand handhaaf. Net vir ingeval. Kat het egter haar eie prentjie en volg haar eie kat natuur. Sy is onder die wan indruk dat Magrieta spesiaal vir haar wat Kat is, se plesier daar. Kat dring haarself met mening op aan Magrieta. Waag Magrieta om te loop, is Kat daar. Tree vir tree, soveel so dat sy kort kort oor Kat struikel. Dis 'n gepurrr en geskuur en getrap en wie weet wat mens al die manewales moet noem. Purrr jouself sê sy maar Magrieta se hart wil wil vermurwe. Waar sy op haar bed sit, laat sak sy kort kort haar hand en vryf Kat se kop. Kat is in die sewende hemel en trek Magrieta se hand nader met haar poot wanneer Magrieta ophou vryf. Daar is 'n lastige gevoelentheid wat krap krap aan Magrieta se hart. Dit lyk egter of die kat oefening gewerk het omdat rot nie weer sy astrante opwagting gemaak het nie. Hopelik verkeer rot onder die wanindruk dat Kat ingetrek het, soos in permanent. Behoede my!!
Magrieta is baie bly. Met rot uit die pad, kan Kat ook verkas. Vir sy alewige gekerm en geskuurdery sien Magrieta ook net nie kans nie. Sy voeg ook dus daad by die woord en vat Kat terug na die Hoofhuis toe net die volgende oggend. "Terloops, wat is Kat se naam?", vra Magrieta. "Magriet", antwoord die eienares. Magrieta se oë rek so bietjie. Sy groet en loop net om te sien Magriet volg haar. Magrieta gaan staan stil en verduidelik vir Magriet dat sy moet bly. Magriet se kyk spreek boekdele. Iewers hoor Magrieta die klanke van "maaaaaaar die kat kom weer want …" en sy gee 'n lang mismoedige sug.
Vroeg die volgende oggend (nog donker), terwyl Magrieta bietjie koester tyd met Abba geniet hoor sy 'n baie onwelkome geluid. Eers probeer sy dit ignoreer maar dit word net dringender en sy spits haar ore. Jip, dit Magriet, die Kat. Miskien as ek stil sit en lank genoeg wag, gaan sy weg….
Magrieta se mercy hart kom in die pad en sy struikel. Dis koud buite sê haar hart, siestog arme Magriet (nogal soort van naam genoot). Maar ek bid en kat gaan pla, probeer Magrieta haarself verweer. Die geveg binne Magrieta is groot. Alle snoesige koesterende vrede het soos mis in die son verdwyn. Magrieta het nie komplikasies soos Katte in haar lewe nodig nie. Dis katkos en aandag en kathare orals en 'n Pasela papegaai wat buite op sy hok sit wat toutrek met 'n mercy hart. Magrieta probeer haar hart verhard en sê neeeeeeeee……..
Gebruik kursief en 'n ander kleur ink om jou gekose einde te skryf.
En onthou om hierdie paragraaf ook te spoeg en plak en dan jou skryfsel op die Inlinkz skakelblad te plaas:
Previous Previous post: Die name ding
Next Next post: Mense in my bubble
26 thoughts on "Magriet versus Magrieta"
Ek gaan lekker saam skryf. Dankie Bondelsgedagtes!
Sien uot daarna om dit te lees!! Dankiexx
Nou sal ek dié kat goed uit die boom moet kyk. Diereliefhebbers gaan lekker aan die storie skryf…. ek sal daardie deur net toe los 😕
Kameel as ek weer n beurt kry sal ek jou in gedagte hou…
Not to worry…. met my beurt moes hulle oor mense skryf… en mense is ook nie almal se cup of tea nie. 😊
Jun 14, 2018 at 11:31 am
Bekyk daai kat kameel… ek is ook nie eintlik diereliefhebber gewees nie. Baie lief vir mense…
Jun 14, 2018 at 11:38 am
Ek was 'n katteliefhebber maar het mos my hart bottoe gesluit vir diere… en die sleutel weggegooi. Ek het genoeg mense in my lewe waaroor ek huil.
Hoop jou huil maak gesond..
Jun 14, 2018 at 11:10 am
O, eh, eh – ek het net verlede week 'n straatkat insident hier by die lekker winkel gehad. 'n Dierevoerwinkel is my bure, en almal wat optelkatte of ek-wil-nie-meer-kat-mense kom laai die kieters hier langsaan af…en ek is 'n hondemens by uitstek…..raai, raai hoe gaan my einde lees! 😉
Jun 15, 2018 at 4:10 pm
Ek kan my nogal in dink. Sien uit daarna om dit te lees..
Oulike verhaal…kannie wag om almal we eindes te sien nie!
Ek hoop daar kom n paar vorendag…
Jun 18, 2018 at 2:14 pm
Nou ja toe! Ek het al gesoek en gesoek en hier kry ek nou eers die uitdaging.
Right, ek is reg vir jou.
Jun 18, 2018 at 5:41 pm
Jun 19, 2018 at 10:04 am
Pingback: Skryfsafari: Magriet, Magrieta en … – toortsie.com
Jun 20, 2018 at 6:23 am
Ek het siekte in die huis en toe Kameel wil hoor waar ek is moes ek tog maar kom inloer. Ek is nou nie n dierehater nie maar katte is nie heeltemaal my idee van troeteldier nie. My regte naam is nogal naby aan Magrieta se naam. Sal maar n konneksie moet soek.
Jun 20, 2018 at 4:08 pm
Ek hoop jy kon ten minste almal se stories lees en gaan stem vir jou gunsteling. As jy nie kat liefhebber is nie behoort jy tannie Fransie sin te geniet😉
Jun 22, 2018 at 5:40 am
Ek het nog geen behoefte om te lees nie. Ek hoes my longe uit wat baie uitputtend is. Ek sal hul hopelik die naweek lees. Het vandag Kameel sn gelees maar nog nie geantwoord nie. Dis nie dat ek nie van katte hou nie ek is allergies vir hul hare- dis maar n pyn. Sou graag n kat wou he.
Pingback: Blogland – Bondels Gedagtes
Aug 4, 2018 at 9:35 am
very nice article. I love it to read these type of article. so glad I read such a wonderful article. thank you so much.